ასაჰიკავას ქანდაკების მუზეუმი

ასაჰიკავას ქანდაკების მუზეუმი () — ქანდაკების მუზეუმი მდებარეობს ქალაქ ასაჰიკავაში, ჰოკაიდო, იაპონია. შენობას ადრე ეწოდებოდა ასაჰიკავა კაიკოშა (旭川偕行社) და 1902 წლიდან 1945 წლამდე გამოიყენებოდა როგორც იმპერიული იაპონიის არმიის მე-7 დივიზიის ოფიცერთა სოციალური კლუბი. 1968 წელს შენობა გახდა ასაჰიკავას ადგილობრივი ისტორიის მუზეუმი (旭川市立旭川郷土博物館, ასაჰიკავაშირიცუ ასაჰიკავა კიოდო ჰაკუბუცუკანი). შენობა აღიარებულია მნიშვნელოვან კულტურულ მემკვიდრეობად.Official website of the museum: About the museum 

ისტორია
1896 წელს ჰოკაიდოს პრეფექტურაში შეიქმნა ტონდენჰეი — არმია, რომელიც იყო ჩართული სოფლის მეურნეობასა და უსაფრთხოებაში, იაპონიის იმპერიული არმიის მე-7 დივიზია განთავსდა საპოროში. 1900 წლიდან 1902 წლამდე დივიზიამ ოპერაციების ზონა გადაიტანა ასაჰიკავაში. ასაჰიკავა კაიკოშას — არმიის ოფიცერთა საკლუბო შენობა (რომელიც მოგვიანებით მუზეუმად იქცა) — მშენებლობა დასრულდა 1902 წელს. ის აშენდა სამშენებლო კომპანია ოკურაგუმის მიერ, რომელიც დღეს ცნობილია როგორც ტაისეი კორპორაცია.

შენობა აშენდა დასავლური სტილით, და კაიკოშას ირგვლივ თავდაპირველად აიგო კარიბჭე და რამდენიმე ბარაქი, სადაც დივიზიის ჯარისკაცები ცხოვრობდნენ. თავდაპირველად, კაიკოშა გამოიყენებოდა როგორც სასტუმრო, საგანგებო მისაღები სახლი და საკრებულო დარბაზი არმიისა და დივიზიის ოფიცრებისთვის. იაპონიის იმპერატორმა იოშიჰიტომ და ჰიროჰიტომ, რომელიც მოგვიანებით იაპონიის იმპერატორი გახდა, ამ შენობაში იმყოფებოდნენ სტუმრად.Hokkaido Culture & Art Database 

მას შემდეგ, რაც იაპონია მეორე მსოფლიო ომში დამარცხდა, კაიკოშა გამოყენებული იქნა ამერიკის არმიის საკრებულო დარბაზად.. 1949 წელს, როდესაც კაიკოშას მფლობელობა იაპონიის მთავრობისგან ასაჰიკავას ქალაქს გადაეცა, შენობა დროებითი სასწავლებლის ფუნქციით გამოიყენებოდა.

მუზეუმი

1968 წელს კაიკოშას შენობა აღადგინეს, რათა მუზეუმად გამოეყენებინათ, და გაიხსნა ასაჰიკავას ადგილობრივი ისტორიის მუზეუმი. შენობას აღუდგინეს მისი თავდაპირველი გარე იერსახე, და გამოფინეს ისტორიული მასალები, მათ შორის აინუ ხალხის ჩანაწერები.

დასავლური დიზაინისა და ისტორიული არქიტექტურის გამო, ასაჰიკავას ადგილობრივი ისტორიის მუზეუმის შენობა 1989 წლის 19 მაისს იაპონიის მნიშვნელოვან კულტურულ მემკვიდრეობად გამოცხადდა.

1993 წლის სექტემბერში მუზეუმი გადავიდა ახლად დაარსებულ ასაჰიკავას ტაისეცუს ბროლის დარბაზში (კომპლექსური შენობა, რომელიც მოიცავს მუსიკალურ დარბაზს, მუზეუმს და სააქტო დარბაზს) და სახელი ეწოდა ასაჰიკავას ქალაქის მუზეუმი.

ქანდაკების მუზეუმი

1994 წლის 1 ივნისს შენობა კვლავ განახლდა და დაიწყო მისი გამოყენება როგორც თეიძირო ნაკაჰარას სახელობის ასაჰიკავას ქანდაკების მუზეუმი. თეიძირო ნაკაჰარა — თანამედროვე სკულპტორია, რომელიც დაიბადა კუშიროში, ჰოკაიდოში, ხოლო ბავშვობა გაატარა ასაჰიკავაში, რის გამოც მუზეუმი მის სახელზე იქნა წოდებული. 2002 წელს შესრულდა 100 წელი ასაჰიკავა კაიკოშას შენობის დასრულებიდან, რის აღსანიშნავადაც გაიმართა 100 წლის იუბილესადმი მიძღვნილი გამოფენა.

2008 წლისთვის, ეს იყო ერთადერთი შენობა ასაჰიკავას ქალაქში, რომელიც იაპონიის მნიშვნელოვან კულტურულ მემკვიდრეობად იყო აღიარებული.

მიმოხილვა
ორ სართულიანი მუზეუმი არის ხის და დასავლური სტილის შენობა. დასავლური სტილის არქიტექტურა, რომელიც ასევე შეინიშნება ჰოჰეიკანის (Hōheikan) შენობის ექსტერიერზე საპოროში, დამახასიათებელია ჰოკაიდოს პრეფექტურისთვის.

მუზეუმი ძირითადად წარმოადგენს თეიძირო ნაკაჰარას ჩანაწერებსა და მასზე დაჯილდოებულ ქანდაკების ნამუშევრებს. ტარდება დროებითი გამოფენებიც, მათ შორის ბიკი სუნაძავას ხის მჭრელი სკულპტორის ნამუშევრების გამოფენა, რომელიც ასაჰიკავაში დაიბადა .

ქანდაკებების გამოფენის გარდა, ტარდება ღონისძიებები, როგორიცაა კონცერტები და საჯარო ლექციები ბავშვებისთვის.Official website of the museum: Events in 2007  ყოველ წელს, 3 ოქტომბერს ნაკაჰარას დაბადების დღეს იმართება თეიძირო ნაკაჰარას სახელობის ჯილდოს გადაცემის ცერემონია, რომელიც გადაეცემა გამორჩეულ სკულპტორებს.

მუზეუმი მდებარეობს იასუში ინოუეს მემორიალური მუზეუმისა და შუნკოს ბაღის გვერდით.

სქოლიო

კატეგორია:იაპონია
კატეგორია:იაპონიის მუზეუმები